รบกวนสอบถามค่ะ การส่องกล้องกระเพาะปัสสวะใช้เวลาในการส่องนานไหมคะ และจะมีผลข้างเคียงอะไรจากการส่องกล้องกระเพาะปัสสวะไหมคะ ขอบพระมากค่ะ
สวัสดีครับ การส่องกล้องกระเพาะปัสสาวะ มักใช้ในการค้นหา หรือ แก้ไขรอยโรคที่อยู่ในทางเดินปัสสาวะ เช่น นิ่วในกระเพาะปัสสาวะ เป็นต้นครับโดยทั่วไป หากทำการส่องกล้องกระเพาะปัสสาวะในโรงพยาบาลมักจะใช้เวลาไม่เกิน 30 นาที แต่หากรอยโรคที่พบแก้ไขได้ยาก หรือ อยู่ไกลกว่าที่คาดไว้มาก แพทย์ก็อาจจะใช้เวลามากกว่านั้น ตามสมควรครับภาวะแทรกซ้อนที่อาจจะเกิดขึ้นหลังการส่องกล้องนั้น ก็คือ มีอาการเจ็บตรงทางเดินปัสสาวะ ปัสสาวะปนเลือดในช่วงแรกๆ และอาจมีภาวะติดเชื้อในทางเดินปัสสาวะได้ในบางโอกาสครับอย่างไรก็ดี ควรปรึกษาแพทย์ผู้ทำการส่องกล้องก่อนวันทำจริงให้ละเอียดอีกครั้ง เพื่อความเข้าใจและความมั่นใจครับ